கேள்வி: அக்மெல்லா ஓலரேசியா - வாழிடம் குறித்து விரிவாக சொல்லுங்கள்.
பதில்: இதன் பிறப்பிடம் பிரேசில் தென்பகுதி என அறிவிக்கப்பட்டுள்ளன. மேலும், அறிமுக இடங்கள் தென் அமெரிக்கா, ஆப்பிரிக்கா கண்டங்களிலும், இந்தியா நாட்டிலும் பரவியுள்ளன.
கேள்வி: அக்மெல்லா ஓலரேசியா - வளரியல்புகள் பற்றி நீங்கள் என்ன அறிந்துள்ளீர்கள்?
பதில்: இது செடி ஆகும். இதன் தண்டுகள் தரையோடு அல்லது நிமிர்ந்து இருக்கின்றன. தண்டு நிறம் பெரும்பாலும் சிவப்பு நிறமுடனும், முடி இல்லாதவையாகவும் இருக்கின்றன. இலைகள் பரந்த முட்டை வடிவில் இருந்து முக்கோண வடிவில் இருக்கின்றன. இலையின் அளவு 5-11 செ.மீ. நீளம், 4-8 செ.மீ. அகலமும் உடையது. இலை விளிம்புகள் பற்கள் போன்றும், இலை நுனி கூர்மையாக அமைந்துள்ளது. மலர்கள் கொத்தாக இருந்தாலும், தலைகள் தனித்தனியாக எழுகின்றன, பூச்செண்டு நீளமான-கூம்பு வடிவிலும், 1-2.4 செமீ நீளம், 1.1-1.7 செமீ விட்ட அளவுக் கொண்ட வட்டு பூக்களாக உள்ளன. வட்டு பூக்கள், மஞ்சள் முதல் ஆரஞ்சு நிறமாகவும், இதிலுள்ள சிறு பூக்கள் 2.7-3.3 மிமீ நீளம் கொண்டதாகவும் உள்ளன.[http://www.flowersofindia.net/catalog/slides/Toothache%20Plant.html flowersofindia]
கேள்வி: அக்மெல்லா ஓலரேசியா - பயன்கள் பற்றி விளக்கவும்.
பதில்: * ஆப்பிரிக்க மக்களிடத்தில் பல்வலிக்கு இதன் இலைகளை நேரடியாகப் பயன்படுத்துவர்.[https://www.sciencedirect.com/science/article/abs/pii/S0367326X19317149 sciencedirect] * மடகாசுகர் தீவில் அவர்களின் பாரம்பரிய உணவில் பயன்படுத்துகின்றனர். * இத்தாவரத்தின் இலைகளும், பூக்களும் கலந்து உருவாக்கும் காய்ச்சிய வடிசாறு பாரம்பரிய மருத்துவத்தில் பயனாகிறது.